Garikoitz Etxeberria Goikoetxea preso lizartzarrak gose greba hasi zuen Zaballako espetxean apirilaren 19an, zelda partekatzera behatu eta uko egin zionean zigor bezala isolamenduan jarri zutela salatzeko. Orain, beste zazpi preso batu dira gose grebara elkartasunez.
Apirilaren 14an iritsi zen Gari Palentziako Dueñasetik Zaballako espetxera. Modulura eraman zutenean ziegan beste preso batekin bikoiztera behartu zuten eta, uko egin ziolako, bakartze egoeran daukate ordutik.
Hasieran, patio greban salatu nahi izan zuen egoera, baina konponbide arrastorik ez zela ikusita, gose greba hasi zuen apirilaren 19an. Seigarren eguna du gaur.
Beste zazpi euskal preso politiko batu dira gose grebara, espetxearen inposaketaren aurka, Garirekin elkartasunez.
Aske antolakundeak elkartasun ekimenak antolatu ditu. Apirilaren 28an, ostirala, elkarretaratzea deitu dute Gasteizen, Legebiltzar aurrean, 19:00etan.
Apirilaren 29an, larunbatean, espetxe martxa egingo dute Zaballako presondegira.
Edurne Correa La Haine-ko kazetaria astearte eguerdian aurkeztu da Ismael Moreno epailearen aurrean, eta uko egin dio deklaratzeari. Preso baten ongietorria Twitter bidez zabaltzeagatik ikerketa abiatu du auzitegiak, terrorismoari gorazarre egitea leporatuta.
2021eko abenduan Iñaki Etxeberriari ongietorria egin zioten Iruñean, eta Twitterren horren bideoa zabaltzeagatik terrorismoari gorazarre egitea egotzi diote kazetariari. La Hainek adierazpen eta informazio askatasunen aurkako erasotzat jo du.
750 euroko isun bana jaso dute Joseba eta Eñaut Alvarez aita-semeek, San Sebastian egunaren bezperan euskal presoen etxeratzearen aldeko pankarta bat jartzen saiatzeagatik.
Hemeretzi urteko espetxe zigorra ezarri diote, Juan Priede PSEko zinegotziaren hilketan parte hartu zuten ETAko kideei laguntzea egotzita. Hamabi urte egin zituen preso, zigorra osorik beteta 2020ko maiatzean aske utzi zuten arte.
Pasa den martxoaren 25ean ofizialki bukatu zen euskal presoen sakabanatzea. El Paíseko lerroburuaren arabera, "34 urte igaro eta gero, Espainiako Barne Ministerioak amaiera eman dio ETAko presoen sakabanatzeari". Euskal Herriko komunikabideek ere dataren berri... [+]